## NUREKSAIN WANGUN INTRINSIK LAN
KAJATIAN GUNA SARAT PAGURON-GURON RING NOVEL SUNARI PIKARDIN KETUT RIDA
Komang Sriasih 1 , I.B. Ludy Paryatna 1 , I. A. Sukma Wirani 2
Jurusan Pendidikan Bahasa Bali Universitas Pendidikan Ganesha Singaraja, Indonesia
email:{Komangsriasih93@gmail.com, idabagusludy@gmail.com , dayu.sukma@yahoo.co.id}@undiksha.ac.id

## KUUB
Tetilik  puniki  madue  tetujon  nlatarang  indik  (1)  wangun intrinsik sane  wenten ring novel Sunari pikardin I Ketut Rida. miwah (2) kajatian guna sarat paguron-guron ( nilai pendidikan karakter ) sane wenten ring novel Sunari pikardin I Ketut Rida. Panandang tetiliknyane inggih punika wangun intrinsik miwah kajatian guna sarat paguron-guron ( nilai  pendidikan  karakter ).  Tetilik  puniki  nganggen  palihan  tetilik deskriptif-kualitatif. Tetilik  puniki  nganggen  kalih    kramaning  mupulang data inggih  punika  kramaning dokumentasi lan kramaning pratiaksa (observasi) . Data tureksanyane : (1) identifikasi data (2) reduksi  data ,  (3) Klasifikasi data    (4) deskripsi  data (5)  Pamicutet ( penyimpulan. Pikolih  ring  tetilik  puniki  inggih  punika:  (1) wangun intrinsik sane wenten ring  novel Sunari pikardin  I  Ketut  Rida  inggih  punika  wenten  pitu  minakadi; unteng, pragina miwah wateknayane, lelintihan, basa basita, sudut pandang, latar lan piteket (2) kajatian guna sarat paguron-guron ( nilai pendidikan karakter ) sane wenten ring novel Sunari pikardin I Ketut Rida wenten 8 inggih punika; meled uning, arjawa, awiwaha,  makumanyama,  urati  ring  palemahan,  parama  tatwa,  tresna  negara,  lan tanggung jawab.
Kruna jejaton : Wangun Intrinsik, Kajatian Guna Sarat, Novel Sunar
Abstrak
Penelitian  ini  bertujuan  mendeskripsikan:  (1)  unsur  intrinsik  yang  terdapat  dalam novel Sunari karya I Ketut Rida, dan (2)nilai pendidikan karakter yang terdapat dalam novel Sunari karya I  Ketut  Rida. Objek penelitiannya  adalah unsur  intrinsik dan  nilai pendidikan  karakter.  Penelitian  ini  menggunakan  rancangan  penelitian  deskriptif- kualitatif.Penelitian  ini  menggunakan  dua  metode  penelitan  yaitu  dokumentasi  dan observasi.  Analisis  data  yang  digunakan  dalam  penelitian  ini  adalah  (1)  identifikasi data (2)  reduksi  data,  (3)  deskripsi  data, (3)  klasifikasi  data,  (4)  interpretasi  data  (5) kesimpulan. Hasil dalam penelitian ini yaitu (1)  adanya unsur intrinsik yang terdapat dalam  novel  Sunari  karya  I  Ketut  Rida  yaitu  ada  tujuh,  antara  lain  :  Tema,  Latar, Tokoh, Penokohan, Alur, Gaya Bahasa Sudut Pandang, dan Amanat, dan (2) adanya nilai  pendidikan  karakter  dalam  novel  Sunari  karya  I  Ketut  Rida  ada  delapan  yaitu
rasa ingin tahu, relegius, jujur, toleransi, bersahabat, cinta tanah air, tanggung jawab, dan peduli lingkungan.
Kata kunci : Unsur Intrinsik, Nilai Pendidikan Karakter, Novel Sunari
Abstract
This  study  aimed  to  describe:  (1)  the  postmodern  aesthetic  which  contained  in dolanan  'Matigtig  Papah  Biu' performed  by  ambassador  of  Karangasem  regency  in PKB  2015,  and  (2)  the  value  of  character  education  contained  in dolanan  'Matigtig Papah Biu' performed by ambassador of Karangasem regency in PKB 2015. Objects of  this  research  were  the  postmodern  aesthetic  and  value  of  character  education contained in dolanan 'Matigtig Papah Biu' performed by ambassador of Karangasem regency in PKB 2015. This study used a descriptive qualitative research design. This study  used  two  research  methods,  namely  documentation  and  interviews.  The  data analyisis  used  in  this  study  were  (1)  data  identification  (2)  data  reduction,  (3)  data description,  (3)  data  classification,  (4)  data  description  (5)  data  interpretation  (6) conclusion. The results of this study were (1) there were some postmodern aesthetics in dolanan 'Matigtig Papag Biu' performed by ambassador of Karangasem regency in PKB 2015 such as;  pastiche, parody, kitch, camp, and schizophrenia (2) there  were values  of  character  education  in dolanan  'Matigtig  Papag  Biu' performed  by ambassador  of  Karangasem  regency  in  PKB  2015,  those  are;  religious,  disciplined, creative,  democratic,  curiousity,  patriotism,  appreciate  the  achievement,  friendly/ communicative, pacifist, social care, and responsibility.
Key words : postmodern aesthetic, value, dolanan

## PURWAKA
Kasusastraan  mawit  saking basa  sanserkerta  inggih  punika
“sastra”  polih  pangater ka- miwah pangiring –an dadosnyane kasusastraan . Kruna sastra kakepah dados kalih inggih punika “sas” sane mateges nyikut lan  kruna “tra”
mateges  sarana.  Susastra  teges ipun  daging  sasuratan  sane  becik.
Kasusastraan inggih punika, makasami kaweruhan sane madasar antuk pikenoh tur prasida kasinahang antuk tulisan sane becik tur ngulangunin (Gautama, 2007: 2). Kasusastraan Bali wiaktinnyane marupa tetamian saking para leluhur sane  mabuat  pesan,  kasusastraan punika  madaging  pangweruh  sane luihing  utama  tur  sida  ngawetuang wirasa lengleng ulangun. Dadosnyane  kasusastraan  inggih punika  palaningreriptan  Ida  Sang Kawiswara malarapan antuk pawisik sane  kaiket  basa  utawi  aksara  sane lengut.
Kawentenan sastra Bali mapikenoh  antuk  kukuhnyane  basa lan  budaya  Bali,  sastra  Bali  nenten tios  wantah  samian  wangun  kria sane marupa sesuratan olih makudang-kudang aksara sane madue  unteng  lan  mabuat  pisan majeng  ring  paguyuban  krama  Bali.
Antara  (2010:  1)  nlatarang  sastra ring  artos  sujatinnyane  mateges aksara, sesuratan, taler sane mangkin sastra punika madue teges kria sastra sane marupa gancaran,puisi  miwah  drama.  Kria sane marupa gancaran, puisi miwah drama sane kasengguh sastra punika  prasida  ngicen  tetuladan minakadi  sasuratan  sane  luih,  ajah- ajahan  sane  becik  miwah  kasusilan punika  ketah  kabaos  kasusastraan Bali.
Yening maosang indik tetilikan  sane  wenten  ring  novel pastika  nenten  ja  lempas  saking wangun intrinsik lan ektrinsik .
Wangun intrinsik inggih punika unsur-unsur sane  ngawangun  kria sastra,  minakadi  (unteng,  lelintihan carita, pragina, genah, piteket, sudut pandang lan gaya  basa ).  Punika taler  wangun ektrinsik inggih  punika samian  wangun  sane  wenten  ring sisi  kria  sastra  marupa  guna  sarat- guna  sarat  sane  wenten  ring kria sastra  minakadi  ipun  guna  sarat agama,  sosial  budaya,  miwah  sane lianan  (Nurgiyantoro,  2005:  23). Teeuw  (1984:  154)  nilikin  tata wangun  kria  sastra  madue  tatujon anggen  nelatarang  paiketan  sarana- sarana  ring  sajeroning  kria  sastra, sumangdane prasida karereh unteng sane  jangkep.  Yening  cingak  sekadi mangkin  kawentenan  kria  sastra makeh  imbanyane  sekadi  novel sane kantun nglimbak, punika prasida kacingak sampun makehnyane wenten pengawi- pengawi  sane  makehnedunang  kria sastra  sane  marupa  novel.  Kria sastra sane kakaryanin punika
makeh pisan madue pabesen- pabesen sane mawiguna ring kahuripan  lan  madaging  guna  sarat (pikenoh) sane manut anggen ngawangun kajatian (karakter). Yening selehin ring sajeroning krama Bali pamekasnyane  ring  para  yowanane mangkin,  kawentenan  kawi  sastra puniki sampun kamanggehang sakadi  kautamannyane.  Nanging akeh  krama  Bali  pamekasnyane yowana  Bali  nenten  oneng  utawi nenten  kayun  nelebin  kawi  sastra sane sampun wenten. Nika mawinan panilik  rumasa  meled  nelebin  utawi nilikin wangun intrinsik ring sajeroning  novel,  mangda  prasida kaanggen  sarana  utawi  dasar  ajah- ajahan  yening  wenten  yowanane meled  uning  indik  daging  novel Sunari puniki.  Lianan  ring  punika panilik  nilikin  wangun instrinsik ring
novel Sunari duaning  panilik  meled uning  indik struktur sane  ngwangun novel  punika.  Panilik  ngaptiang yening sampun prasida nilikin wangun instrinsik saking  novel, prasida  taler  kaanggen  ajah-ajahan lan  kaweruhan  ri  tatkala  malajah nyurat carita-carita sinalih
tunggilnyane novel. Wangun intrinsik taler  mawiguna  ngicenin  piteket- piteket  anggen  tatuladan  rikalaning ngamargiang  kahuripan.  Malarapan antuk punika panilik meled jagi nilikin wangun  intrinsik  sane  wenten  ring novel  Sunari, santukan  wangun intrinsik punika wangun sane
mautama  pisan  sane  ngawangun kria sastra.
Ring sajeroning novel punika akeh  wenten  guna  sarat  lan  piteket sane  prasida  kadadosang  sesuluh majeng  ring  sang  sane  ngawacen. Guna  sarat  inggih  punika  sekancan sane  mapaiketan  ring  parindikan sane becik, ulangun, mabuat, miwah nglangenin. Guna sarat puniki satmaka  dasar  saking pilahan  moral sane mapaiketan sareng sesana lan prasida kaanggen sesuluh maparilaksana rikalaning ngamargiang  kahuripan  makrama. Manut (Supriyadi, 2006: 18) paguron-guron  inggih  punika  silih sinunggil  utsaha  sane  kaanggen jalaran  dados  panuntun  lan  ajah- ajahan.  Tatujon  saking  paguron- guron  punika  tan  sios  ngawangun parilaksana  jadma.  Ngeninin  indik kajatian inggih punika ceciren saking wangun dasar pawatekan  jadma.
Kajatian taler dados kaartiang
paripolah jadma sane sampun
wenten ring ragan ipun.
Kajatian guna sarat paguron-
guron  manut  Zubaedi,  (2011:  15) nlatarang  guna  sarat  paguron-guron punika  utsaha  sane  kekaryanin anggen ngametuang kabecikan inggih punika kaluwihan jadma sane becik, nanging nenten becik anggen ngraga kemanten, beciknyane
kaanggen  masimakrama.  Rikalaning nglaksanayang  kajatian  guna  sarat
paguron-guron wenten plekutus guna sarat inggih punika (1) relegius, (2)  arjawa (jujur), (3) awiwaha (toleransi), (4)  anut  ring laksana (disiplin), (5)  teleb  makarya (kerja  keras), (6)  urati  ring  semeton,
(7)  newek (mandiri), (8)  demokratis,
(9)  rasa  meled  uning,  (10)  pageh ring angga, (11) tresna ring panegara,  (12)  ngajiang  pikayunan, (13) makumanyama, (14) santi rasa, (15)  seleg  ngawacen,  (16)  urati  ring palemahan, (17) urati ring pawongan, (18) eling ring swadarma. Panilik  nilikin  kajatian  guna sarat paguron-guron duaning, kajatian  guna  sarat  paguron-guron prasida kapolihang ring akeh
wewidangan  minakadi  ring  kularga, sekolah  miwah  pakraman.  Lianan ring  punika  kajatian  guna  sarat paguron-guron  prasida  kapikolihang ritatkala  ngaresepin  daging  sastra.
Punika  taler  sane  wenten  ring  novel Sunari, novel puniki prasida ngicenin guna sarat paguron-guron. Pangwacen  prasida  nelebin  miwah nulad  kajatian  guna  sarat  sane wenten  ring novel  sunari. Mawinan punika  kajatian  guna  sarat  paguron- guron  punika  mabuat  pisan  yening anggen tetilikan.
Novel  Sunari pinaka  sinalih tunggil novel sane sampun kajanaloka.  Novel  puniki  mabuat pisan  santukan  embas  rikalaning panglimbak  sastra  Bali  modern arang polih uratian saking masyarakat (Putra, 2010: 159) novel
puniki  embas  ring  dura  Bali,  inggih punika  ring  Jakarta.  Dados  nyane embas  nyane novel puniki  prasida ngicen rasa garjita.
Tetilikan puniki boya ja tetilikan  sane  kapertama  ngenenin indik  tata  wangun  miwah  nureksain kajatian  guna  sarat  paguron-guron ( nilai  pendidikan  karakter )  sane wenten  ring  kria  sastra.  Tetilikan sane pateh sampun wenten kalaksanayang sadurungnyane,
sakadi (1) “Analisis Struktur dan Nilai
Pendidikan  Novel Depang  Tiang Bajang  Kayang-kayang ”  olih  I  Gede Supartha  Adi  Putra  Warsa  2009. Tetilikan  puniki  nyelehin  indik  tata wangun jroning ( struktur intrinsik ) lan madaging  Guna  sarat  paguron- guron. Pikolihnyane guna sarat sane pinih  akeh  inggih  punika  guna  sarat sane  mapaiketan  jadma  sareng jadma  sane  siosan.  (2)  “Analisis Aspek Stilistika dan Nilai Pendidikan Karakter  pada  Antologi  Cerpen Pilihan  Kompas  Tahun  2012, Laki- laki  Pemanggul  Koni ”  olih  Ida  Ayu Putri  Adityariniring  warsa  2014. Tetilikan  puniki  ngemetuang  indik kapatutan aspek stilistika sane prasida ngawinang kapatutan, pangawi  nguningayang  piteket  ring pangwacen  saking  sasyaratan  ipun miwah  indik  guna  sarat  paguron- guron  sane  wenten  ring  carita.  Ring tetilikan puniki wantah nyelehin indik stilistika lan  kajatian  guna  sarat paguron-guron  sane  wenten  ring Cerpen.
Malarapan antuk tetilikan ring ajeng, panilik pacang nglaksanayang tetilik sa ne  mamurda  “ Seseleh Wangun  Intrinsik  lan  Kajatian  Guna Sarat  Paguron-guron  ring  Novel Sunari  Pikardin  Ketut  Rida ”  ring guna  sarat  paguron-guron  puniki wenten makudang-kudang guna sarat sane prasida kaanggen sesuluh, tetilikan puniki kalaksanayang mangda prasida nguningin Nureksain Wangun Intrinsik  lan  Kajatian  Guna  Sarat Paguron-guron  ring  Novel  Sunari
Pikardin  Ketut  Rida . Tetilikane puniki  kaaptiang  prasida  dados pratiwimba  olih  panilik  sane  siosn  ri kalaning  nyelehin  indik  novel  sane madue  tetuek,  lan  prasida  dados sasuluh  olih  para  jana  ri  kala malaksana  ring  kahuripan  sane sujati,  miwah  mangda  tetilik-tetilik sane pacang kalaksanayang prasida mikolihang pangapti sane becik. Manut  ring  dadalan  pikobet  ring ajeng,  prasida  kapolihang  bantang pikobet  ring  tetilikan  puniki  inggih
punika (1) Sapunapi wangun intrinsik sane  wenten  ring  Novel Sunari pikardin  I  Ketut  Rida?  Lan  (2)
Sapunapi  indik  kajatian  guna  sarat paguron-guron  ring  Novel Sunari pikardin I Ketut Rida?
Manut  ring  bantang  pikobet ring  ajeng  prasida  kapikolihang tetujon tetilik sane mapaiketan sareng  tetilik  puniki.  Tetujon  tetilik sane kapikolihang sekadi (1) Mangda prasida uning indik wangun intrinsik sane  wenten ring  novel
Sunari pikardin  I  Ketut  Rida  lan  (2) Mangda  prasida  uning  indik  kajatian guna  sarat  paguron-guron  ( nilai pendidikan  karakter )  sane  wenten ring  novel Sunari pikardin  I  Ketut Rida. .Tetilik puniki mangda prasida molihang kawigunan majeng ring  para  jatma.  Manut  ring  bantang pikobet  lan  tetujon  ring  ajeng, tetilikan  puniki  madue  kawigunan majeng  ring  sang  sane  ngwacen. Kawigunan  tetilik  puniki  kaepah dados kalih inggih punika kawigunan teoritis lan  kawigunaan praktis. Kawigunan  teoritis  sane  prasida kapikolihang  saking  papolih  tetilikan puniki  inggih  punika  a).  Prasida ngicenin pangresep ajah-ajahan majeng  samian  mahasisia  sane prasida kaanggen tetuladan ngenenin  indik  sastra. b). Prasida ngaturang kaweruhan ring kawentenan sastra Bali Anyar ngenenin  indik Novel . c).  Prasida ngaturang  kaweruhan  indik  tata wangun jroning ( struktur intrinsik ) lan guna  sarat  paguron-guron  sane wenten ring novel Sunari .Kawigunan praktis sane  prasida  kapikolihang saking  papolih  tetilikan  puniki  inggih punika :Papolih tetilik puniki kaaptiang prasida kaanggen refrensi utawi pembanding  majeng  ring panilik  sane  lianan  sane  madue pikayun pacang nglaksanayang tetilikan sane asoroh sareng tetilikan puniki, Majeng ring pangwacen tetilik puniki  prasida  kaanggen  piranti
pangwacenan  majeng  ring  sang pangwacen  mangda  akeh  madue kaweruhan  indik  sastra  Bali  sinalih tunggilnyane novel,Majeng ring panilik tetlikan  puniki  mawiguna pisan  majeng  ring  panilik  mawinan prasida  nureksain/nyelehin  wangun intrinsik  lan  kajatian  guna  sarat paguron-guron  sane  wenten  ring novel Sunari.
Kasusastraan  inggih  punika kaweruhan  sane  becik  sane  metu saking  manah  utawi  pikayunan  para pengawi.  Kasusastraan  Bali  punika wenten kalih inggih punika kasusastraan Bali anyar lan kasusastraan  bali  purwa.  Manut aabnyane,  kesusatraan  Bali  kaepah dados kalih inggih punika kesusatraan  Bali  purwa  ( tradisional ) miwah kesusatraan Bali anyar (modern). Antara (2006: 4) maosang ,  “Kesusatraan  Bali  purwa inggih  punika  soroh  kria  sastra  Bali marupa  tembang  utawi  gancaran sane  sampun  wenten  duk  ilu, kasurat  ring  lontar  utawi  prasi  tur pidaging unteng caritane
ngungguhang  pitutur  sane  becik miwah  luih. ”  Kesusastraan  Bali purwa  imbannyane  minakadi  parwa, tembang,  kidung,  kekawin,  babad, tantri, miwah sane tiosan. Kesusastraan  Bali  anyar  inggih punika kria sastra sane susunannyane nganggen unsur- unsur kadi sastra Indonesia, nanging nganggen  basa  Bali  Kesusatraan Bali  anyar  imbannyane  minakadi drama,  puisi,  cerpen,  miwah  novel. Silih  sinunggil  novel  sane  ngranjing ring  kasusastraan  Bali  anyar  inggih punika  Novel Sunari Pikardin  Ketut Rida.
kacutetang  tata  wangun  kria sastra inggih punika paiketan makasami pah-pahan sane ngwangun  kria  sastra  sane  kasusun dados asiki, sane prasida ngametuang  siki  pikayunan,  lan prasida  ngametuang  pangrasa  ring sang sane ngawacen.
Pateh  sakadi  kria  sastra  sane lianan,  novel  taler  kawangun  antuk kalih  unsur  minakadi  unsur intrinsik lan unsur jaba ektrinsik . Unsur-unsur sane  ngawangun  saking  tengahing kria sastra kasengguh wangun intrinsik nanging  yening  unsur-unsur sane  ngawangun  kria  sastra  saking jaba kasengguh wangun ektrinsik. Kajatian  guna  sarat  paguron- guron  inggih  punika  silih  sinunggil utsaha pengembangan lan mendidik kajatian  jadma,  minakadi kejiwaan, akhlak lan budi pekerti, sumangdane prasida  becik.  Kajatian  paguron- guron kaartosang dados piranti sane nanemang  pikenoh-pikenoh  kajatian majeng  anak  alit  sane  madue kompenen pangweruhan,  pakeling ring padewekan, jengah lan wentennyane kameledan malaksana ngalaksanayang pikenoh-pikenoh majeng  ring  Ida  Sang  Hyang  Widhi Wasa,  padewkan  lan  sareng  jadma sane  siosan.  Sumangdane  prasida kapanggihin  tatujon  jadma  sane madue akhlak mulia.

## KRAMANING TETILIK
Ring  kramaning  tetilik  puniki prasida  kawedarang  indik  palihan tetilik,  jejering  miwah  panandang tetilik,  piranti  tetilik  lan  tata  cara mupulang data , miwah data tureksa.
Tetilikan puniki patut kabaos tetilikan deskriptif  kualitatif. tetilik  puniki ngangen  tetilik deskriptif  kualitatif saantukan tetilik puniki ring wewidangannyane, wantah nganggen  kruna-kruna  (basa)  ring sajeroning nelebin data. Jejering  ring  tetilik  puniki  inggih punika  Novel  Sunari  pikardin  I  Ketut
Rida.  Panandang  ring  tetilik  puniki inggih punika wangun intrinsik miwah  kajatian  guna  sarat  paguron-
guron.
Sajeroning kramaning mupulang data  sane  kaanggen  inggih  punika:
(1) dokumentasi lan  praktiasa  (2) sadu wicara. Kramaning dokumentasi  puniki  kaanggen  ring
sajeroning  tetilikan  puniki  santukan sane  kaselehin  marupa dokumen inggih  punika novel sane  mamurda
Sunari . Kramaning dokumentasi wantah  pakaryan  mupulang  data antuk nyelehin dokumen. Dadosnyane, dokumen sane kaangen  miwah  kaselehin  ring tetilik puniki  inggih  punika novel Sunari. Panilik pacang nglaksanayang pratiaksa sane nguratiang sajangkepnyane (pengamatan penuh) .  Sakadi  sane  katelarang  olih Moleong  (2013:  177),  nguratiang sajangkepnyane ring pakaryan mratiaksayang punika, panilik nganggeang pikayun (bebas) nguratiang jejering satatas- tatasnyane, sakewanten jejering punika nenten uning pariindik kantun kauratiang. Nglaksanayang kramaning pratiaksa kasarengin taler, antuk teknik baca, simak, catat (BSC). Sane  kapertama  ngwacen novel  sane  kaselehin,  kalanturang antuk  nguratiang  lan  ngresepang (simak) . Ri tatkala ngwacen, nguratiang  lan  ngresepang  puniki musti kalaksanayang yakti-yakti, mangda prasida nyelehin data
punika.  Kaping  untat  inggih  punika nyurat  data  sane  marupa  wangun intrinsik lan  kajatian  guna  sarat paguron-guron ring kartu data . Piranti  sane  kaanggen  inggih punika  kartu  data  anggen  nyatet temuan ring novel Sunari . Data sane sampun  kapolihang  mawit  saking kramaning dokumentasi lan  praktisa puniki pacang kaolah antuk deskriptif kualitatif .    Pamargi  data  tureksa sane  kalaksanayang  ring  sajeroning tetilikan puniki sakadi: (1) identifikasi data, (2) reduksi  data, (3) klasifikasi data, (4) deskripsi data, (5)
interpretasi data lan (6)tetingkesan.

## PIKOLIH LAN TETEPASAN
Pikolih tetilikan puniki pacang katlatarang datasane sampun kapolihang, mapaiketan sareng pikobet  ring  tetilikan  puniki.  Data punika  sakadi:  (1)  Wangun  intrinsik ring sajeroning novel Sunari pikardin I Ketut Rida, miwah   (2)  guna sarat paguron-guron  sane  wenten  novel Sunari pikardin I Ketut Rida 1) Pikolih  wangun  intrinsik  ring novel  Sunari  pikardin  I  Ketut  Rida wenten  kutus    inggih  punika;(1) unteng , ngeninin  indik  unteng  sane wenten  ring  novel  Sunari  pikardin  I Ketut Rida, sakng pamargin caritanyane,  unteng  novel  Sunari inggih  puniki  madue  unteng  kakalih. Sekadi  sane  sampun  kabaosang ring  sepat  siku-siku,  wenten  kalih unteng  inggih  punika  unteng  utama lan  unteng  paweweh.  Dadosnyane ring  novel  Sunari  wenten  kalih unteng, unteng utamanyane ngenenin  indik  “tresna”  lan  unteng pawewehnyane  “Nyen  suba  jodoh tusing  lakar  kija  (pasti  pacang matemu)”.    Kacihnyang  saking  luh Sunari  nulak  kekalih  anak  lanang. Ipun  marasa  lek  nrima  anak  lanang.
Ipun  wantah  nyantosang  I  Wayan duria,  anak  lanang  sane  ajaka  jele melah dugas SMA,(2) Pahan wangun  intrinsik  sane    kaping  kalih inggih  punika  Lelintihan.  Lelintihan sane  wenten  ring  novel  Sunari pikardin  I  Ketut  Rida  inggih punika lelitihan maju. Krana  lelintihan caritanyane  kakawitin  saking  arep ngantos ungkur. Nenten malih mabalik  kuri  nyritayang  indik  sane sampun  mamargi. (3)Pahan  wangun intrinsik  sane  kaping  tiga  inggih punika  galah,genah  lan  sosial,  sane kacihnahang  galah  sane  kaanggen ring  novel  Sunari  inggih  punika sanja,  peteng,  lan  sandikala.  Genah sane  wenten  ring  sajeroning  cerita Sunari  inggih  punika  :  Ring  Amben, dagang  wedang,  Kertha  Gosa,  Pura Gua  lawah  lan  Pura  Subak.  Sosial ring  sajeroning  novel  Sunari  inggih punika  anak  mapidarta,  ngaturang
ayah  ring  Pura  lan  selanturnyane ngaturang  bakti  ring  Pura.  Pinaka cihna  magama  Hindu  ring  Bali sampun  ketah  anake  ngaturang bakti  utawi  ngayah  ring  Pura.  (4) Pahan  wangun intrinsik sane kaping pat  inggih  punika  pragina.  Pragina sane  wenten  ring  sajeroning  novel Sunari  inggih  punika  wenten  7 Luh Sunari,  Pan  Sunari,  Men  Sunari, Ketut  Jagra  (  adin  Luh  Sunari), Wayan  Duria,  Ketut  Ambara,  Made Ambara, Wayan Gombloh. (5) Pahan wangun  intrinsik  kaping  lima  inggih punika pawatekan pragina.
Pewatekan  pragina  ring  sajeroning novel  Sunari  inggih  punika  mawit saking  Luh  Sunari,  ipun  dados pragina  sane  lengit  utawi  mayus dugas  kari  masekolah,  nanging risedek sampun makarya dados  anak sane  anteng.  Pragina  Pan  Sunari dados  pragina  sane  tegas,  uning teken  tanggung  dados  rerama.  Men Sunari  dados  prgina  sane  sabar  lan nyayangan pianak. Ketut Jagra dados pragina  sane  demen  malali  utawi malayangan.  Wayan  Duria  dados pragina  sane  nenten  bertangung jawab,  nanging  sasukatne  sampun kelih uning teken parilaksane iwang, ipun nanggung jawabang sane sampun  kalaksanayang  baan  Luh Sunari.  Ketut  Ambara  dados  pragina sane  polos  lan  prasida  sareng  – sareng  makarya  ngrereh  jinah.  Made Ambara  dados  pragina  sane  wikan. Wayan Gombloh dados pragina sane polos lan satya pesan matimal sareng Wayan  Duria.  (6)  Pahan  wangun intrinsik  kaping  nem  ring  sajeroning novel  Sunari  inggih  punika  sudut pandang.  Sudut  pandang  sane  sane kaanggen  ring  novel  Sunari  inggih puniki sudut  pandang  orang  ketiga, mawinan ring novel  puniki pangawi lan  pangwacen  nenten  sereng  ring cerita  nanging  pangawi  nyaritayang indik  pidabdab  ring  silih  sinunggil
pragina inggih puniki Luh Sunari. (7) Pahan  wangun  intrinsik  kaping  pitu ring sajeroning novel Sunari pidakardin  I  Ketut  Rida  inggih punika  Basa  Basita  Paribasa.  Sane nyinahyang  basa  basita  sane  wenten ring  novel  Sunari  punika  indik sesenggakan,  sane  kaanggen  inggih puniki  keto  sesengggake anaka ngorahang,  apang  tusing  buka anaka mapalalaian api,suba kembung  mare  maseselan, sane madue teges nyihnayang indik parilaksana sane nenten manut kalaksanyang,  nanging  wau  polih phalane  sane  nenten  becik  sinah pacang maseselan. (8) Pahan wangun intrinsik  kaping  8  ring  sajeroning novel  Sunari  pikardin  I  Ketut  Rida inggih  punika  Piteket. Piteket  sane kapolihang  ring  novel  Sunari puniki, iraga dados jadma sapatutnyane mautsaha ring sajeroning  ngrereh  pendidikan yadiastun  nenten  madue  arta brana.  Sakadi  ring  novel  Sunari puniki,  piteketnyane  sampunang malaksana  sane  nenten  manut, napi  malih  nenten    kaicenin  olih rerama. Sampunang purun nglawan rerama, santukan reramane  dumunan  ngrasayang uyah.
2) Guna sarat paguron-guron punika akehnyane  plekutus,  nanging  ring novel  Sunari  puniki  nenten  samian wenten  guna  sarat  punika.  Guna sarat  paguron-guron  sane  wenten ring dolanan puniki akehnyane kutus inggih punika; (1)  guna sarat paguron-guron parama tatwa (religius) sane  wenten  ring  novel
Sunari  pikardin  I  Ketut  Rida,  guna sarat  punika  prasida  kacingak  ring ketusan  puniki “Truna-  trunine sami  maledang-  ledangan  kayun nagturang  ayah  kantun  nyejer. Luh Sunari sampun usan nanding banten  sane  jagi  aturang  ka  pura,
maka  jalarang  ngaturang  bakti nunas sueca Ida Sanghyang Widhi. (2) guna sarat paguron-guron meled uning sane wenten ring novel Sunari  pikardin  I  Ketut  Rida  punika prasida kacingak ring ketusan “Tangeh  kawentenan  pianakne sekadi punika, Pan Sunari mataken sareng kurenan ipun.”Meme  kenken  madi  buka keto  luh  Sunari?”  Apa  mirib gelemne  adi  cara  anak  ngidam, tusing  kapikenoh  baan  tiyang nampenin. (3)  guna  sarat  paguron- guron arjawa sane wenten ring novel Sunari  pikardin  I  Ketut  Rida,  punika prasida kacingak ring ketusan puniki “sawireh  tiang taen  mlali  ngajak  I Gede  Gombloh  menangkangin, nanging tusing taen majele melah”  Luh  Sunari  nerangan  ring memen ipun . (4)  guna sarat paguron-guron awiwaha sane
wenten  ring  novel  Sunari  piardin  I Ketut  Rida,  punika  prasida  kacingak ring  ketusan “Jani  pangidih  tiange teken  meme,  baang  malu  tiang madunungan  dini.  Manian  yen suba emmbas, titiang nyadin lakar magedi  uli  dini,  apang  bedikan meme lan bapa nandang lek, tiang kapok,  pang  tusing  meme  kanti pindo  kaucap  sangkaning  tiang”, Luh Sunari mapajar yeh peninglane ulung kadi ujan sabeh deres” (5) guna sarat paguron-guron makumanyama  sane  wenten  ring novel  Sunari  pikardin  I  Ketut  Rida, punika prasida kacingak ring bebaosan  ketusan “ Gede  Gombloh saraina  wenten  irika,  nongosin Wayan  Duria  china  raket  citane masawitrayan (6) guna sarat paguron-guron  urati  ring  palemahan sane  wenten  ring dolanan novel Sunari  pikardin  I  Ketut  Rida,  punika prasida  kacingak  ring  bebaosan Made  Ambara “ Ida  dane  patut setata mabersih-bersih sajeroning pakarangan, kandang bawine becikang  mangda  tan  wenten malih  bawi  malumbar.  Samaliha kakuse  mangda  anggen  sekadi
patute, sampunang makoratan ring  magenah-genah.  Kebersihan puniki  satmaka  bantang  ngulati seger  rahayu  ring  kauripan,  taler indik ajeng-ajengan paturon muah sane  siosan ” (7)  guna  sarat paguron-guron  tresna  negara ) sane wenten  ring  novel  Sunari  pikardin  I Ketut  Rida,  punika  prasida  kacingak ring bebaosan Pan Sunari “ Nah jani nyak  luwung  rasa  bayune  Tut? ngancan kelih makmben, maudeng  ngancan  masaput  patut pelajahin,  sawireh  tuara  dadi engsapang,  buina  ene  dadi  ciri cening  nyinahang    anak  Bali, anggon sarana ngagungang
Indonesia ” (8)  guna  sarat  paguron- guron  tanggung  jawab  sane  wenten ring  novel  Sunari  pikardin  I  ketut Rida,  punika  prasida  kacingak  ring bebaosan  Wayan  Duria, “ Bikas tiange  puniak  risasat  napiasin Bapa  antuk  sekeluarga,  janten Bapa  sampun  salit  tampi,  tur berangti  sareng  tiang.  Punika wantah patut pisan, sira kawenten asapunika  janten  pac ang  duka”
wayan Duria nyerere Pan Sunari. I Wayan madengkesan tur ngeedang  sikian,”  Yen  wantah Bapa sareng Meme ledang, mumpung tiang sareng I Luh taen malaksana  kaon,  makawinang    I Luh  Nandang  sengsara.  Pulung manah tiange pacang nunas I Luh, mangda tiang pulih nyiriang tresana asihe sujatine kapingkalih bakti  ring  Bapa  sareng  Meme, maka  jalaran  tiang  polih  natak becik miwah kaone sareng-
sareng, dumadak sangkaning punika tiang prasida nebus kaiwangan,  ngicaang  ucap  yadin pariseselan sane kao, sane sampun nimbanin Bapa lan Meme sareng sami " .
Data ngenenin  indik  wangun sane  wenten  ring  sasuratan  novel Sunari  kapupulang  tur  kapolihang antuk kramaning dokumetasi. Pikolih saking tetilik sausan
ngalaksanayang  seseleh  ring  novel Sunari  kapanggihin  wangun  ring sesuratan  puniki  minakadi  unteng, lelintihan  pragina  lan  abah-abahan pragina,  rerawatan, sudut  pandang , paribasa, miwah piteket. Manut sane sampun katlatarang ring pikolih tetilik puniki wenten kapolihang kalih unteng. Unteng utama inggih punika tresna  lan  unteng  pawewehnyane “yening  sampun  jodoh  tusing  lakar kije”.    Unteng  inggih  puniki  paiketan makna  sareng  tetujon  panlataran kakawian  carita  olih  pangawinyane (Aminnudin  ring  Siswanto,  2013: 146).  Unteng  kapolihang  saking motif-motif sane  wenten  ring  kria sastra sane prasida nyutetang medalnyane pristiwa,  konflik, lan situasi. Yening paiketang novel sane katilikin sareng teori sane katlatarang  ring  prasida  kauningin indik unteng novel Sunari puniki. Sajeroning sesuratan novel Sunari akeh kapanggihin pragina tur sampun madue abah-abahan soang- soang.  Luh  Sunari  madue  parisolah sane  lengit  utawi  mayus  dugase masekolah,  lantas  sasukat  beling dados  anak  luh  sane  madue  rasa tanggung  jawab  lan  anteng.  Pan Sunari  madue  parisolah  tegas  lan uning tanggung jawab dados rerama. Men Sunari madue parisolah sabar lan nyayangin pianak.  Ketut  Jagra  madue  solah sane  mayus  tur  demen  pesan malancaran.  Wayan  Duria  madue parisolah  sane  nenten  ber-tanggung jawab,  nanging  sasukat  sampun kelih  ipun  dados  jadma  sane  ber- tanggung  jawab.  Ketut  Mandara madue solah sane polos lan prasida ajak sareng-sareng madagang. Made ambara madue parisolah sane becik,  polos,  lan  dueg  utawi  wikan. Wayan  gombloh  madue  parisolah polos lan satya matimpal.
Saking  7  pragina  sane  wenten novel  Sunari  madue  watak  sane malianan,  wenten  sane  becik  tur sane  madue  watah  corah.  Saking tetilikan  puniki  prasida  kacingak  tur
katulad  watak  utawi  parilaksana sane  patut  katulad  mangda  prasida ngamolihang karahayuan ring kauripan  krama.  Pragina  inggih puniki  jadma  sane  kasinahang  ring silih  sinunggil  kria  sastra naratif utawi  drama  sane  prasida  kaambil olih  pangwacen  tur  dados kualitas moral lan  prasida  kacingak  saking reraosan tur napi sane kalaksanayang olih pragina (Abrams ring Nurgiantoro, 2005: 165). Wenten pikobet-pikobet sane kapanggihin ring soang-soang pragina  ring  kria  sastra.  Ring  kria sastra  sakadi  novel  madue  pragina sane  akeh  tur  malih  samian  pragina puniki  madue  watak  sane  malianan. Duaning  asapuniki  sang  pangwacen pacang  prasida  nelebin  lintihan carita  lan  watak  saking  kria  sastra novel puniki.
Wangun  intrinsik  manut  para sujana  ring prosa  rekaan kakepah dados    unteng,  pragina  lan  abah- abahan/wewatakan pragina, lelintihan, rerawatan, sudut pandang, paribasa,  lan  piteket  (Siswanto,
2013: 129).
Menawi unteng ring novel
Sunari  wenten  kalih  inggih  punika unteng  utama  lan  unteng  paweweh. Unteng  utama  ring  novel  Sunari inggih  punika  “tresna”  lan  unteng pawewehnyane  “yening  sampun jodoh  tusing  lakar k ija”. Pragina ring novel Sunari wenten 7 inggih punika Luh Sunari, Pan Sunari, Men Sunari, Wayan  Duria,  Ketut  Jagra,  Made Ambara,  Ketut  Mandara,  lan  Wayan Gombloh.  Wewatekan  pragina  ring novel  punika  makeh,  wenten  sane mayus,  polos,  sabar,  nyayangang pianak,  dueg,  nenten  ber-tanggung jawab,  lan  tegas.  Lelintihan  ring sajeroning Novel Sunari inggih punika  ngangge  lelintihan maju . Genah  ring  sajeroning  novel  Sunari wenten  ring    umah,  pasih,  pura,  lan Kertha  Gosha.  Galah  sane  wenten ring  novel  Sunari  wenten  tiga  inggih punika  sanja,  peteng,  lan  sandikala lan  sosial  sane  wenten  ring  novel
Sunari  inggih  punika  mapidarta  lan ngaturang ayah.
Sudut  pandang ring  sajeroning novel  Sunari  inggih  punika  ngangge sudut  pandang  orang  ketiga .  Basita
Pari  Basa  ring  novel  Sunari  inggih punika ngangge sesenggakan,
sekadi  puniki  “apang  tusing  buka anaka maplalian api, suba kembung mare  maseselan”.  Piteket  sane wenten ring novel Sunari nenten sios sampunang malaksana sane nenten manut,  napi  malih  nenten    kaicenin olih  rerama.  Sampunang  purun nglawan rerama, santukan reramane dumunan ngrasayang uyah.
Samian pah-pahan puniki saling mapaiketan sane prasida nyihnayang  sesuratan  novel  sane luwih.  Manut  sakadi  wangun  novel sane sampun katlatarang ring ajeng, kria  sastra  novel  puniki  sampun madaging  tur  nyinahang  indik  pah- pahan  sane    ngwangun  kria  sastra novel. soang-soang pah-pahan puniki madue paiketan sane ngawinang  sesuratan  novel  Sunari puniki becik yening kawacen. Sesuratan novel pinaka pahan sane becik kaanggen tatuladan ring sajeroning ngamargiang  kauripan  ring  krama. Sesuratan novel puniki pastika madaging kajatian guna sarat. Kajatian Guna sarat taler kapanggihin  ring  sesuratan  novel Sunari sane pacang katlatarang ring sor. Data ngenenin  indik  kajatian guna sarat ring sajeroning sesuratan novel Sunari kapupulang tur kapolihang antuk kramaning dokumentasi sane  kawantu  antuk piranti  sane  mawasta kartu  data . Saking tetilik sane sampun kalaksanayang  prasida  kapanggihin guna  sarat  sane  wenten  ring  Novel Sunari  tur  madue  paiketan  sareng kauripan.  Guna  sarat  sane  prasida kapanggihin ring Novel Sunari puniki wenten 8. Kajatian guna sarat puniki minakadi: meled  uning,  arjawa, awiwaha,  makumanyama,  urati  ring
palemahan,  parama  tatwa,  tresna negara,  lan  tanggung  jawab . Saking makudang-kudang kajatian guna sarat samian  sampun  kapolihang
ring novel Sentana puniki.
Kajatian  guna  sarat  meled uning  sane  kapanggihin  ring  novel Sunari, kaaptiang sang sane ngwcen madue  rasa  meled  uning  tekening napi  je  sane  patut  uningin.  Manda madasar  antuk  rasa  meled  uning, para ngwacen pedas ngenenin indik sane  kapanggihin.    Sekadi  Pan Sunari  sane  meled  uning  teken kewentenan pianaknyane luh Sunari.
Kajatian  guna  sarat  arjawa sane  kapanggihin  ring  novel  Sunari mangda  prasida    ngicen  para ngwacen manda satata arjawa tekenin sapa sira. Sampunang bobad  utawi  bogbog  idup  ring marcapada.  Bobabe  ngranayang dosa,  dosane  makadi  sengsara. Sakadi Luh Sunari ngandika wantah matimpal  sareng  wayan  gombloh nenten naenin malaksana tan patut.
Puniki taler kajatian guna sarat awiwaha  sane  kapanggihin  ring novel  Sunari  puniki  mangda  para jana  satata  ngutamayang  sane madan awiwaha. Sampunang ngraga ngapikayunang, nanging patut  mirengang  lan  nguratiang kapentingan anak sane tiosan. Rasa awiwaha punika kamargiang, mangda  rikala  idup  ring  marcapada prasida ngamolihang rasa manyama braya.  Nenten  saling  melihang  taler kayun  nrima  pakewuh  semetonne sareng-sareng.    Sekadi  Luh  Sunari rikala beling nanging nenten wenten sane  nanggung  jawabang,  ipun nunas  majeng  ring  reramanyane mangda  belingan  punika  luh  sunari lakar  miara  jumah.  Punika  sane nyinahang rasa awiwaha ring
sajeroning  kaluarga  Pan  Sunari.
Saking  novel  Sunari    puniki  akeh kapanggihin  kajatian  guna  sarat manut  saking  Zubaedi.  Malarapan antuk  guna  sarat  sane  kapanggihin
ring novel Sunari prasida kadadosang  sesuluh  majeng  ring para jana utamannyane sane wenten ring wewidangan Bali
mangda  maurip  antuk  saling  satya, saling  mapitulung,  awiwaha  miwah sane lianan.

## PAMUPUT
Sajeroning  pikolih  tetilikan  lan tetepasan sane sampun katelatarang, prasida kacutetang indik  pikolih  tetilik  anggen  nyawis pikobet sane kabuat ring ajeng tetilik puniki, Manut ring papolih tetilik sane sampun kalaksanayang, prasida kacutetang sakadi puniki, 1) Wangun intrinsik  wantah  tata  wangun  sane ngawangun  carita  puniki  saking tengah. Wangun intrinsik sane wenten  ring  novel  Sunari  wenten pepitu.  Wangun intrinsik puniki minakadi:  unteng,  pragina  miwah wateknayane, lelintihan, basa basita, sudut  pandang,  latar  lan  piteket.2) Kajatian guna sarat sosial ring novel Sunari  puniki  wenten  8.  Kajatian kajatian  guna  sarat puniki  minakadi meled  uning,  arjawa,  awiwaha, makumanyama, urati ring
palemahan,  parama  tatwa,  tresna negara, lan tanggung jawab. Mapaiketan  ring  pikolih  tetilik sane sampun kalaksanayang, wenten  makudang-kudang  piteket sane  meled  kauningayang.  Piteket puniki  mapaiketan  ring  kawigunan tetilik  inggih  puniki  piteket  pamucuk miwah  piteket  panglimbak.  Piteket puniki pacang katlatarang sajangkepnyane. 1) Piteket
Pamucuk  sekadi  ngicen  kaweruhan anggen  sesuluh  makarya  tetilik karya  sastra  novel  mabasa  Bali mangda  sayan  becik  lan  jangkep. Malarapan  antuk  puniki  kawentenan basa  Bali  prasida  ajeg  lan  lestari ngantos riwekas. 2) Piteket Panglimbak katuju majengring
Jurusan  Pendidikan  Basa  Bali.Para dosen  miwah  mahasisia  mangda prasida  nyelehin  malih  indik  karya
sastra  novel  tur  maning  novel  sane kakaryanin mangda mawiguna miwah madaging piteket sane prasida  nuntun  iraga  maparilaksana sane  manut  ring  uger-uger.  Majeng ring sang pangwacen.Sang pangwacen  mangda  akeh  madue kaweruhan  indik  sastra  Bali  silih sinunggilnyane novel sane nganggen  basa  Bali.  Majalaran antuk ngwacen selanturnyane ngresepin daging carita utamanyane ngresepin indik daging kajatian guna sarat anggen  ngwangun  tata  susila
sane becik.Majeng ring Penilik LiananPenilik lianan mangda nglimbakang  malih  indik  daging tetilikan  sane  mapaiketan  ring  basa
Bali, mangda basa Bali prasida ajeg lan  lestari.  Utamannyane  ngeninin indik  makarya  tetilik  sane  marupa novel  mabasa  Bali  mangda  daging tetilikannyane  sayan  jangkep  lan becik.

## KAPUSTAKAAN
Adityariniring,  I.  A.  P.  2014.  Analisis
Aspek Stilistika dan Nilai Pendidikan Karakter pada Antologi Cerpen Pilihan Kompas  Tahun  2012. Skripsi (nenten  kamijilang).  Singaraja: Universitas Pendidikan Ganesha
Antara, I. G. P. 2006. Teori Apresiasi
Sastra  Bali  Anyar .  Singaraja: STKIP Singaraja. Moleong, L. J. 2013. Metodologi
Penelitian Kualitatif. Bandung: PT. Remaja Rosdakria. Nurgiyantoro, B. 2005. Teori
Pengkajian  Fiksi. Yogyakarta: Gajah Mada University Press. Putra,  I.  G.  S.  A.  2009.  Analisis Struktur  dan  Nilai  Pendidikan
Novel  Depang  Tiang  Bajang Kayang-kayang. Skripsi (nenten kamijilang). Singaraja: Universitas Pendidikan Ganesha Siswanto, Wahyudi. 2013. Pengantar Teori Sastra . Malang: Aditya Media Publising. Supriyadi, dkk. 2006. Modul Pendidikan dan Pelatihan Prajabatan Gol I dan II. Jakarta: Lemabaga Administrasi Negara
Teuw,  A.  1984. Sastra  dan  Ilmu Sastra  Pengantar  Teori  Sastra. Jakarta: Pustaka jaya. Zubaedi, Dr. 2011. Desain Pendidikan  Karakter. Kencana Prenada Media Group: Jakarta.